num_pages: 344
description: Volum apărut sub egida Institutului Revoluţiei Române din Decembrie 1989. Acest volum reprezintă numărul inaugural al noii serii a Caietelor Revoluției.„Cercetări dirijate tendențios, cu insistență, asupra unor aspecte de necoordonare, soldați speriați, obosiți etc. în loc să se insiste asupra unor precizări în legătură cu declanșarea focului. În aceste condiții, dacă ești de rea-credință, poți face asemenea consemnări pentru a-ți ieși pasiența, fără ca cel ce semnează să sesizeze diversiunea.” (Generalul magistrat Dan Ioan)„Odată cu trecerea anilor și estomparea amintirilor, în absența surselor primare pentru cercetători (bine ascunse de magistrații militari) și sub asaltul vastei acțiuni de dezinformare, externalizarea vinovăției pentru actele teroriste din decembrie 1989 a ajuns să câștige teren chiar și în cazul unor oameni de bună-credință. Inclusiv în rândurile anticomuniștilor s-a ajuns să se nege autenticitatea Revoluției și s-a uitat de rolul Securității în crimele de atunci. Propaganda dictatorului cu privire la «amestecul străin» la Revoluție, abil diseminată de fosta sa camarilă, este încă larg îmbrățișată în România. Se poate spune că, și din acest punct de vedere, ceaușismul nu a dispărut odată cu Ceaușescu. Ca să putem înțelege cum s-a ajuns la abundența și succesul teoriilor «negaționiste», trebuie să ne întoarcem la surse. Bazate pe documentenou-descoperite în Dosarul Revoluției, studiile din cartea de față confirmă că teroriștii din 1989 nu au fost alții decât membrii rețelei pe care Securitatea o pregătea de ani de zile pentru «lupta de rezistență» ce trebuia declanșată dacă Nicolae Ceaușescu era înlăturat de la putere. Iar fuga acestuia a pus mecanismul în mișcare. «Rezistenții», cum erau numiți de colegii din Securitate, nu au depus armele pe 22 decembrie. Aveau la dispoziție «depozite subterane de armament», «tuneluri de mari dimensiuni» cu acces în blocuri și «case de lucru» ale Securității și ale «colaboratorilor» lor și din aceste puncte au tras focurile de armă de diversiune, de altfel observate pe scară largă, care au dus la cele peste o mie de victime. Sperăm ca volumul să devoaleze, pe cât mai este posibil, «legendele» ce au mistificat în bună măsură Revoluția, aruncând în derizoriu eroismul românilor din decembrie 1989.” (Andrei Ursu, Roland O. Thomasson)Cartea cuprinde următoarele studii:1. Opozanții și Securitatea în 1989 (Dumitru Lăcătușu)2. Iași. 14 decembrie 1989. Autenticitea mișcării, violența represiunii, mistificarea (Andreea-Iuliana Bădilă, Andrei Ursu)3. Ce învățăm din studierea Dosarului Revoluției. Evaporarea adevărului despre teroriști (Roland O. Thomasson)4. Lupta de rezistență a Securității în zona Televiziunii Române (Adrian-Claudiu Stoica)5. 22-25 decembrie 1989. Lupta de rezistență a secretarului general al PCR (Andrei Florin Sora, Andrei Ursu)6. Contrarevoluția din decembrie 1989 (Mihai Dănilă)7. Craiova în decembrie 1989. Revoluție, contrarevoluție și un simulacru de justiție (Andreea-Iuliana Bădilă, Andrei Ursu)
language: Romanian
title: Căderea unui dictator. Război hibrid și dezinformare în Dosarul Revoluției din 1989
publisher: Polirom